Burjassot compta amb una Brigada Violeta que estarà present en les festes patronals
2025-07-24

Formada per un bon grup de dones i homes, Burjassot compta ja amb la Brigada Violeta la qual, degudament acreditada per Espai Dona, el servei integral d’atenció a la dona de l’Ajuntament de Burjassot, dirigit per la regidora Lluna Àrias, estarà present en diferents actes de les festes patronals de Sant Roc, “alerta per si es detecta algun tipus d’intimidació sexual i és necessària la intervenció, derivant o acompanyant a la persona que ho haja patit al Punt Violeta, Protecció Civil o a la Policia Local, sempre respectant la intimitat i els desitjos de la persona atesa”, tal com han assenyalat des d’Espai Dona.

La Brigada Violeta es reunirà un dia abans del començament de les festes, que es desenvoluparan del 3 al 16 d’agost, per a conéixer el protocol a seguir i la coordinació pertinent entre totes les persones implicades en el projecte.

Des de la regidoria de Polítiques d’Igualtat, dirigida per Lluna Àrias, i a través d’Espai Dona, agraeixen la col·laboració de totes les persones que s’han inscrit en la Brigada Violeta.